OpenLLM-France/wikimedia huggingface dataset:
# Vancomicina

La vancomicina és un antibiòtic de la família dels glicopèptids. S'obté del bacteri del sòl Streptomyces orientalis, i la seva diana és la paret bacteriana. Va ser aïllada per primer cop l'any 1953 a partir d'una mostra de sòl de la selva de Borneo recollida per un missioner. La vancomicina és un important en el tractament d'infeccions causades per bacteris resistents a altres antibiòtics, i es considera un medicament d'últim recurs. Tanmateix, han aparegut soques d'Enterococcus i de Staphylococcus aureus resistents a la vancomicina.

## Mecanisme d'acció

La vancomicina interfereix en la formació de la paret bacteriana. La part peptídica de la vancomicina s'uneix a la seqüència D-alanilil-D-alanina terminal del pèptid de la mureïna. D'aquesta forma, s'inhibeix la transpeptidació i la paret bacteriana perd resistència.

## Espectre d'acció

La vancomicina és eficaç contra Staphylococcus i algunes espècies dels gèneres Clostridium, Bacillus, Streptococcus i Enterococcus.

## Resistències

La vancomicina té una gran importància en el tractament d'infeccions causades per bacteris resistents a altres antibiòtics, i és l'últim recurs en aquests casos. Per tant, és molt important limitar-ne l'ús per evitar-ne resistències. Tot i així, l'any 2002 es va aïllar d'un pacient una soca de Staphylococcus aureus resistent a la meticil·lina que també era resistent a la vancomicina. Del mateix pacient, es va aïllar una soca d’Enterococcus resistent a la vancomicina, i es va comprovar que havia transmès el gen de resistència als Staphylococcus per conjugació. A part de resistències totals, en els últims anys s'han detectat bacteris amb resistència intermèdia a la vancomicina. En aquests casos es pot fer servir una variant de l'antibiòtic en què se substitueix l'oxigen carbonil (=O) d'un grup amida concret per un grup metilè (=CH₂).

## Referències

* 1 2 3 4 Willey, Joanne M.; Sherwood, Linda M.; Woolverton, Christopher J. MIGROBIOLOGÍA de Prescott, Harvey y Klein (en castellà). 7a ed.. Madrid: McGRAW-HILL-INTERAMERICANA DE ESPAÑA, S. A. U., 2009. ISBN 978-84-481-6827-8.
* ↑ Pearson, Helen «Bacteria defies last-resort antibiotic» (en anglès). Nature News, 26-07-2002. Arxivat de l'original el 18 de setembre 2002 [Consulta: 6 desembre 2012].
* ↑ Madigan, Michael T.; Martinko, John M.; Dunlap, Paul V. [et al.].. BROCK. BIOLOGÍA MOLECULAR DE LOS MICROORGANISMOS (en castellà). 12a ed.. Madrid: Pearson Educación, S.A., 2009. ISBN 978-84-7829-097-0.
# Forn d'oli de ginebre de Serení

El Forn d'oli de ginebre de Serení és un forn d'oli de ginebre de Riba-roja d'Ebre (Ribera d'Ebre) protegida com a Bé Cultural d'Interès Local.

## Descripció

Es tracta d'una construcció en pedra feta per a destil·lar, via escalfor, l'oli de ginebre.
Ubicat als Montserrats, lloc de fàcil accés per la carretera que va la Fatarella fins l'antiga modorra de Janot, actualment camp de tir "Los Pinos"i desviament camí de l'esquerra. Accessible amb vehicle.
Es troba semiderruït per tant, en mal estat de conservació. Es poden veure les dues parets interiors, amb una paret lateral a modus de contrafort. Té les piques i canals de recollida d'oli.

## Referències

* 1 2 3 «Forn d'oli de ginebre de Serení». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 maig 2021].
# Germà IV de Constantinoble

Germà IV de Constantinoble (en grec Γερμανός Δ') va ser patriarca de Constantinoble de l'any 1842 al 1845 i després una segona vegada del 1852 al 1853.
Abans de ser patriarca havia estat metropolità de Vidin (1826-1830), de Drama (1831-1835) i de Derkos fins al seu nomenament a Constantinoble l'any 1842, on va succeir al patriarca Àntim V. Va seguir en el càrrec fins a l'any 1845, quan el va succeir Meleci III.
L'any 1852 va tornar a ser elegit patriarca i va ocupar el càrrec fins a la seva mort l'any següent. Durant el seu mandat, es va preocupar especialment dels pobres. Va fundar moltes esglésies, escoles, biblioteques i orfenats. Buscava la millor educació del clergat ortodox, i va ser el fundador de l'Escola Teològica de Halki al monestir de la Santíssima Trinitat a les Illes dels Prínceps. L'escola va funcionar regularment fins al 1971, quan va ser tancada per llei, i d'ella van sortir molts teòlegs, sacerdots, bisbes i patriarques destacats.

## Referències

* ↑ «Γερμανὸς Δ´» (en grec). Ecumenical Patriarchate of Constantinople. [Consulta: 17 agost 2023].
# Jan van Bijlert

Jan Hermansz van Bijlert (Utrecht, c. 1597 – Utrecht, 13 de novembre de 1671) va ser un pintor barroc neerlandès relacionat amb l'escola caravaggista de Utrecht.

## Biografia

Jan van Bijlert va néixer a Utrecht, sent fill d'un pintor especialitzat en la pintura sobre cristall, amb qui va poder iniciar-se en l'ofici. Va completar la seva formació com a pintor cap a 1616 en el taller del manierista Abraham Bloemaert. De 1620 a 1624 va realitzar el seu Grand Tour viatjant per França i Itàlia. El 1621, trobant-se a Roma, va ser un dels membres fundadors del grup de pintors nòrdics residents a la ciutat papal conegut com els Bentvueghels. El 1625, de retorn a Holanda, va contreure matrimoni a Amsterdam. Establert a la seva ciutat natal, de la qual ja no es va moure fins a la seva mort, el mateix any del seu matrimoni es va incorporar a la «schutterij» o milícia cívica. El 1630 va ingressar a l'església Reformada i el 1634 a la germanor de l'hospital de Sant Job, del que va ser regent el 1642 i 1643.
El seu estil, al primer moment d'un acusat caravaggismo, evident en la primera de les seves obres signades, el Sant Sebastià atès per santa Irene (1624) i en l'elecció dels seus motius inicials, freqüentment protagonitzats per músics i gent de tropa, va anar evolucionant cap a fórmules d'un major classicisme.

## Referències

* ↑ «Jan van Bijlert». RKD. [Consulta: 3 juny 2016].
# Piedratajada

Piedratajada és un municipi d'Aragó situat a la província de Saragossa i enquadrat a la comarca de Las Cinco Villas. A finals del segle xix i la major part del segle xx incloïa el terme municipal de Marracos.

## Festes

Les festes principals són el 20 de gener (Sant Sebastià), el 31 d'agost (Sant Ramon Nonat) i el 3 de maig.
# Michael Laitman

Michael Laitman va néixer a la ciutat belarussa de Vítsiebsk, a l'antiga Unió Soviètica, (actualment Belarús), en 1946. Els seus alumnes es refereixen a ell amb el títol honorífic de Rav o Rabí, malgrat que mai no ha estat ordenat rabí, i no ha dut a terme oficis religiosos. Els seus alumnes habitualment l'anomenen Doctor Laitman, sobre la base d'un doctorat que va rebre en 2004 per part de l'Institut de Filosofia de l'Acadèmia Russa de les Ciències. Els antecedents de Laitman no es troben en la religió, sinó en la ciència.

## Interès en el judaisme

El doctor va desenvolupar un interès en el judaisme rabínic tradicional, solament després d'emigrar a Israel en 1974. Laitman va rebre algunes lliçons sobre la Càbala amb el cabalista Philip Berg. Poc després, en 1979, va esdevenir el deixeble del Rabí i cabalista Baruch Ashlag, el fill del cèlebre Rabí Yehuda Ashlag, també conegut amb el nom de Baal HaSulam.

## Organització Bnei Baruch

A principis dels 90, Laitman va fundar l'organització Bnei Baruch ("Els Fills de Baruch" en català). En aquell moment els seus estudiants no eren més que un modest grup d'estudi, que es reunia al seu apartament de Bené-Berac. Gradualment, el grup va créixer. En 1997, el grup va començar a oferir cursos de Càbala gratuïtament, mitjançant Internet i la ràdio (el grup va crear un canal de televisió l'any 2007). L'organització va moure la seva seu central des de Bené-Berac fins a la ciutat de Pétah Tiqvà.
Mitjançant Internet, l'associació Bnei Baruch va començar a sumar seguidors d'arreu del món. Actualment, el grup està present a 107 països, té uns 150.000 estudiants, dels quals 50.000 resideixen a l'Estat d'Israel: es calcula que dos milions de persones poden accedir al seu lloc web cada any. El grup organitza conferències anualment a Tel-Aviv, que compten amb l'assistència de 6.000 persones, incloent a diversos dignataris i polítics locals. En 2006, tres membres del govern d'Israel, membres del partit polític Likud, van assistir a la conferència de l'organització.

## Organització Arvut

L'any 2011, en una època d'ebullició interna a Israel degut a la Primavera Àrab, l'associació Bnei Baruch va crear el moviment Arvut (responsabilitat mútua), un moviment social no polític.

## Referències

* 1 2 3 4 5 6 «www.kabbalah.info» (en castellà).
# Scotophilus ejetai

Scotophilus ejetai és una espècie de ratpenat de la família dels vespertiliònids. És endèmic d'Etiòpia. És un ratpenat de petites dimensions, amb una llargada de cap a gropa de 72,6–77,1 mm, els avantbraços de 50,2–50,4 mm, la cua de 40,4–45,1 mm, els peus de 9,3–12,1 mm i les orelles de 10,2–11,7 mm. S'alimenta d'insectes. Com que fou descoberta fa poc, encara no se n'ha avaluat l'estat de conservació.

## Referències

* ↑ Brooks, D. M.; Bickham, J. W. 2014. «New Species of Scotophilus (Chiroptera: Vespertilionidae) from Sub-Saharan Africa Arxivat 2016-03-04 a Wayback Machine.». Occasional Papers, Museum of Texas Tech University, 326: 1-21
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Gran Premi de Minsk

El Gran Premi de Minsk és una competició ciclista d'un dia que es disputa a Minsk, la capital de Belarús. La cursa forma part de l'UCI Europa Tour, amb una categoria 1.2.

## Palmarès

| Any | Vencedor | Segon | Tercer |
| 2015 | Siarhei Papok | Roman Maikin | Vasyl Malynivskyi |
| 2016 | Siarhei Papok | Andris Smirnovs | Iauhèn Hutaròvitx |
| 2017 | Iauhèn Karaliok | Norman Vahtra | Emīls Liepiņš |
| 2018 | Mikalai Xumau | Marek Rutkiewicz | Yauheni Akhramenka |
| 2019 | Norman Vahtra | Martin Laas | Geórgios Boúglas |
| 2020 | suspesa | suspesa | suspesa |
| 2021 | suspesa | suspesa | suspesa |

## Referències

* ↑ «G.P Minsk (Blr) - Cat.1.2». [Consulta: 1r novembre 2023].

## Enllaços externs

* Palmarès Pàgina oficial
* Palmarès del Gran Premi de Minsk a sitiodeciclismo.net
* Palmarès del Gran Premi de Minsk a cqranking.com
# Davacı

Davacı (en turc Demandant) és una pel·lícula turca de 1986 dirigida per Zeki Ökten.

## Argument

A la pel·lícula s'explica el plet entre dos veïns que viuen en un poble i els 7 anys en curs. És una crítica al sistema judicial. D'alguna manera, et fa pensar de nou quan vas a la porta dels tribunals i busques justícia.
Zeki Ökten va dirigir la pel·lícula i va escriure el guió Umur Bugay. Es va mostrar per primera vegada el gener de 1987. Va ser rodada al districte de Yenişehir, Bursa de Bursa.

## Repartiment

* Kemal Sunal - Yunus
* Savaş Yurttaş - Ahmet
* Güzin Özipek - Hatice
* Serra Yılmaz - Ahmet`in karısı
* Necati Bilgiç - Dursun
* Bahri Selin - Yunus`un babası (ses. Türker Tekin)
* Gülümser Gülhan - Nazlı
* Demet Akbağ - Dursun`un karısı
* Erkan Can - Seyyar Satıcı
* Yavuzer Çetinkaya - Köfteci
* Ali Cağaloğlu - Hakim (ses. Ersan Uysal)
* Meltem Savcı - Muhabir
* Banu Sengelli
* Dursun Ali Sarıoğlu - Muhtar (ses. Sadettin Erbil)
* Yaşar Güner - Mübaşir
* Selahattin Fırat- Arzuhalci
* Yalçın Güzelce - Avukat
* Erol Özkök - Avukat Rıfat
* Kemal Kocatürk
* Serhat Özcan - Seyyar Satıcı
* Evrem Gökkaya
* Necdet Kaygın
* Remzi Biçer
* Ekrem Gökkaya

## Referències

* ↑ «Sinematürk' te Davacı filmi», 7 Kasım 2022.
* ↑ Davacı a Beyazperde
* ↑ Davacı a sinematurk.com

## Enllaços externs

* Davacı a YouTube
# Goutte de lait

Les Goutte de lait eren unes institucions creades per ajudar els infants, els quals els seus pares tenien problemes econòmics o que la seva mare no pogués donar el pit al seu fill. Aquesta idea va sorgir de França, on el metge Léon Dufour va crear la primera Goutte de lait l'any 1894.

## Referències

* ↑ Dwork, Debórah. (en anglès). Taylor & Francis, 1987, p.101. ISBN 042260660X.
Viccionari
# Itziarren Semeak

Itziarren Semeak és un grup de ska punk, neofolk i reggae basc, originari de Mungia (Biscaia).

## Biografia

Itziarren Semeak es va formar el 2006 a Mungia, una vila situada al nord de Bilbao. Llur nom col·lectiu, que significa «els fills d'Itziar», prové d'una cançó del grup de música basca tradicional Pantxoa eta Peio que ret homenatge a Andoni Arrizabalaga, un militant basc arrestat i torturat per la policia franquista els anys 60.
Els músics d'Itziarren Semeak es reivindiquen com a descendents del moviment rock radical basc i són afins a l'esquerra abertzale. Musicalment, Itziarren Semeak toca un ska rock festiu amb nombroses inspiracions, entre les quals destaquen Betagarri o fins i tot Ska-P.
El quart àlbum del grup, Revolta!, representa un salt qualitatiu en comparació amb els anteriors. S'ha vist beneficiat de la producció musical de Kaki Arkarazo. Presenta influències de l'Europa de l'Est i de la Mediterrània. El títol de l'àlbum mateix fa referència a la Revolta permanent de Lluís Llach.

## Concerts

D'ençà que va ser creat, Itziarren Semeak ha fet més de 300 concerts al País Basc i a altres municipis de la península, com ara Barcelona, Marinaleda i Chiclana de la Frontera (Andalusia) i Madrid (al barri de Vallecas) el 2014. Així mateix, han tocat a Londres (al barri de Brixton) el 2012, a Irlande el 2013 i el 2015, a Anglaterra, a Escòcia i a Alemanya el 2016. El grup va visitar Cuba el 2012 i l'Argentina i Xile el 2014.

## Membres
### Membres actuals

* Ibon Altuna: cantant
* Manex Altuna: guitarra, cantant
* Alain Egiguren: bateria, percussió
* Jebi Job: baix
* Ivan Zapata: saxofon
* John Caiman: trombó

### Exmembres

* Irkus Altuna (2006-2014): saxofon
* Asier Caldas (2006-2013): trompeta
* Unai Bergara: bateria

## Referències

* ↑ «BIO» (en anglès). [Consulta: 4 maig 2022].
* ↑ «Concierto: Itziarren Semeak» (en castellà). agenda.diariovasco.com. El Diario Vasco. [Consulta: 10 juny 2017].
* 1 2 3 «The Matatunes, Itziarren Semeak, Sunday 27th March 2016» (en anglès). stramashedinburgh.com. Arxivat de l'original el 7 de març 2017. [Consulta: 10 juny 2017].
* 1 2 3 4 «Rubrique Bio du site officiel» (en basc). itziarrensemeak.eus. [Consulta: 12 juny 2017].
* ↑ «Pantxoa eta Peio – Itziarren semea (El hijo de Itziar)» (en castellà). blogs.elcorreo.com. [Consulta: 12 juny 2017].
* ↑ «Llega la ‘Revolta’ de ITZIARREN SEMEAK» (en castellà). lacarnemagazine.com. Lacarne Magazine, Revista de música internacional. [Consulta: 12 juny 2017].
* 1 2 3 4 5 6 7 «Rubrique Concerts du site officiel» (en basc). itziarrensemeak.eus. [Consulta: 12 juny 2017].
* ↑ «Concerts à Dublin pour Itziarren Semeak» (en francès). baladeenpaysbasque.centerblog.net. [Consulta: 10 juny 2017].
# Piegaro

Piegaro és un comune (municipi) de la Província de Perusa, a la regió italiana d'Úmbria, situat a uns 30 km al sud-oest de Perusa.
L'1 de gener de 2018 tenia 3.574 habitants.
Piegaro limita amb els municipis de Città della Pieve, Marsciano, Montegabbione, Monteleone d'Orvieto, Paciano, Panicale, Perusa i San Venanzo.

## Referències

* ↑ «Resident population on 1st January 2018» (en anglès). ISTAT. [Consulta: 11 març 2019].

## Enllaços externs

* Piegaro - Lloc web oficial (italià)
# Copa del Món de Ral·li de 2 Litres

La Copa del Món de Ral·li de 2 Litres (oficialment i en anglès FIA 2-Litre World Rally Cup for Manufacturers) va ser un campionat de ral·li organitzat per la FIA en paral·lel al Campionat Mundial de Ral·lis que es va disputar entre 1993 i 1999.
Solament era puntuable pels constructors o marques i els cotxes havíen de ser de dues rodes motrius i motor 2 litres, els coneguts com a F2.
En aquesta categoria, la marca que va guanyar més títols va ser la catalana SEAT amb tres amb el SEAT Ibiza Kit Car, contant amb pilots com Harri Rovanperä, Oriol Gómez, Toni Gardemeister, Jörgen Jonasson o Gwyndaf Evans.

## Ral·lis del Campionat

* Ral·li Acròpolis (1994, 1995)
* Ral·li de l'Argentina (1995, 1996)
* Ral·li d'Austràlia (1994, 1996)
* Ral·li de Catalunya (1994, 1996)
* Tour de Còrsega (1995, 1996)
* Ral·li de Finlàndia (1994, 1995)
* RAC Ral·li (1994, 1996)
* Ral·li de Monte-Carlo (1995, 1996)
* Ral·li de Nova Zelanda (1995, 1996)
* Ral·li de Portugal (1994, 1996)
* Ral·li de Sanremo (1994, 1995)
* Ral·li de Suècia (1994, 1995)

## Campions

| Any | Marca |
| 1993 | General Motors Europe |
| 1994 | Škoda |
| 1995 | Peugeot |
| 1996 | SEAT |
| 1997 | SEAT |
| 1998 | SEAT |
| 1999 | Renault |

## Referències

* ↑ González, Borja. «Cuando David vencía a Goliat, historia del éxito de los Kit Car» (en castellà), 22-04-2020. [Consulta: 30 juny 2023].
* ↑ «Seat Ibiza F2 GrA» (en castellà). [Consulta: 30 juny 2023].
# Dia Internacional de la lluita contra la islamofòbia

El Dia internacional de la lluita contra la islamofòbia és una celebració internacional proclamada per l'Organització de les Nacions Unides l'any 2022, que té lloc el 15 de març de cada any en uns 140 països d'arreu del món. El propòsit de celebrar aquest dia és mostrar el veritable rostre de l'Islam a aquells que expressen i manifesten la islamofòbia.

## Antecedents

L'islam constitueix la segona religió més gran del món després del cristianisme, que amb més de 2 mil milions de fidels representen el 24,9 % de la població mundial. La islamofòbia és la por, l'odi o el prejudici contra l'islam o els seus creients, anomenats musulmans.
Al llarg de la història, han tingut lloc molts incidents de neteja ètnica de musulmans a tot el món, en particular el genocidi de Ruanda, la matança de Srebrenica, la matança de Sabra i Xatila, i els genocidis en curs dels pobles rohingya i uigur. S'estan demolint mesquites i s'estan prohibint els apòsits islàmics com el hijab en molts països. La islamofòbia es va intensificar després dels atemptats del 11-S, que va causar gran angoixa als musulmans a Europa i als EUA.

## Reconeixement oficial

El 15 de març de 2022, l'Assemblea General de les Nacions Unides va adoptar una resolució per consens, presentada pel Pakistan en nom de l'Organització de la Cooperació Islàmica, que va proclamar el 15 de març com el "Dia Internacional de la lluita contra la islamofòbia". La sol·licitud es va basar en una resolució emesa l'any 1981 en la qual es demanava l'eliminació de totes les formes d'intolerància i de discriminació per motius de religió o de creença.

## Referències

* ↑ «General Assembly Unanimously Adopts Texts on Combating Islamophobia, Protecting Rangelands, Tackling Difficulties for Widows, Bicycles as Public Transportation». [Consulta: 20 abril 2022].
* ↑ «UN Designated March 15 as International Day To Combat Islamophobia». .
* 1 2 «La ONU declara el 15 de marzo como día contra la islamofobia» (en castellà). www.20minutos.com - Últimas Noticias, 15-03-2022. [Consulta: 13 juny 2022].
* ↑ «True Face Of Islam, Stop Islamophobia».
* ↑ «Most Practiced Religion». A: Encyclopædia Britannica.
* ↑ «What is Islamophobia, By BBC». .
* ↑ «Prime Minister Imran Khan of Pakistan warns of rising Islamophobia». UN News, 25-09-2020, p. un.news.org [Consulta: 18 abril 2022].
# Gran Premi de Malàisia del 2002

Resultats del Gran Premi de Malàisia de Fórmula 1 de la temporada 2002, disputat al circuit de Sepang el 17 de març del 2002.

## Resultats

| Pos. | No | Pilot | Equip | Voltes | Temps/ Retirada | Pos. de sortida | Punts |
| 1 | 5 | Ralf Schumacher | Williams - BMW | 56 | 1h 34' 13. 0 | 4 | 10 |
| 2 | 6 | Juan Pablo Montoya | Williams - BMW | 56 | + 39.699 s | 2 | 6 |
| 3 | 1 | Michael Schumacher | Ferrari | 56 | + 01' 02.2 min. | 1 | 4 |
| 4 | 15 | Jenson Button | Renault | 56 | + 01' 10.2 min. | 8 | 3 |
| 5 | 7 | Nick Heidfeld | Sauber - Petronas | 55 | + 1 Volta | 7 | 2 |
| 6 | 8 | Felipe Massa | Sauber - Petronas | 55 | + 1 Volta | 14 | 1 |
| 7 | 25 | Allan McNish | Toyota | 55 | + 1 Volta | 19 | |
| 8 | 11 | Jacques Villeneuve | BAR - Honda | 55 | + 1 Volta | 13 | |
| 9 | 10 | Takuma Sato | Jordan - Honda | 54 | + 2 Voltes | 15 | |
| 10 | 17 | Pedro de la Rosa | Jaguar - Cosworth | 54 | + 2 Voltes | 17 | |
| 11 | 20 | Heinz-Harald Frentzen | Arrows - Cosworth | 54 | + 2 Voltes | 11 | |
| 12 | 24 | Mika Salo | Toyota | 53 | + 3 Voltes | 10 | |
| 13 | 9 | Giancarlo Fisichella | Jordan - Honda | 53 | + 3 Voltes | 9 | |
| Ret | 2 | Rubens Barrichello | Ferrari | 39 | Motor | 3 | |
| Ret | 23 | Mark Webber | Minardi - Asiatech | 34 | Part Elèctrica | 21 | |
| Ret | 16 | Eddie Irvine | Jaguar - Cosworth | 30 | Part Hidràulica | 20 | |
| Ret | 22 | Alex Yoong | Minardi - Asiatech | 29 | Caixa canvi | 22 | |
| Ret | 4 | Kimi Räikkönen | McLaren - Mercedes | 24 | Motor | 5 | |
| Ret | 21 | Enrique Bernoldi | Arrows - Cosworth | 20 | Pressió combustible | 16 | |
| Ret | 3 | David Coulthard | McLaren - Mercedes | 15 | Motor | 6 | |
| Ret | 12 | Olivier Panis | BAR - Honda | 9 | Embragatge | 18 | |
| Ret | 14 | Jarno Trulli | Renault | 9 | Sobreescalfament | 12 | |

## Altres

* Pole: Michael Schumacher 1' 35. 266
* Volta ràpida: Juan Pablo Montoya 1' 38. 049 (a la volta 38)

## Referències

* «La web Oficial de la Fórmula 1». [Consulta: 21 - 04 - 2010].
# Isabel de Lorena

Isabel de Lorena (1400-Angers el 28 de febrer de 1453) fou duquessa de Lorena (1431-1453), comtessa consort de Provença (1434-1453) i reina consort de Nàpols (1435-1453). Es va casar a Nancy el 24 d'octubre de 1420 amb Renat d'Anjou (1409 -1480), llavors comte de Guisa i hereu del ducat de Bar, i més tard fou rei de Nàpols, comte de Provença i duc d'Anjou. Pel tractat de Foug signat el 1419, es va acordar que si els dos ducats (Lorena i Bar) arribessin a compartir el mateix sobirà, cadascú conservaria les seves pròpies institucions. A la mort del seu pare, l'any 1431, heretà el ducat de Lorena, que va compartir amb el seu marit, nomenant-lo duc titular.
Isabel va morir a Angers el 28 de febrer de 1453. A la mort de la seva dona, Renat I va abdicar la corona de Lorena a favor del seu fill gran Joan II de Lorena, però no la de Bar, que tenia per dret propi. La seva despulla mortal va ser transportada a Angers i va ser dipositada a la tomba que el seu marit, Renat I, havia fet construir per ambdós, a la catedral d'Angers.

## Família

Era filla de Carles II, duc de Lorena, i de Margarida de Wittelsbach. El 1420 es casà amb l'infant Renat I, que el 1434, a la mort del seu germà Lluís III de Provença, heretaria el comtat de Provença. Així mateix, el 1435 Renat va heretar el Regne de Nàpols de part de Joana II, que havia nomenat hereu el seu germà Lluís III, i a la mort d'aquest tots els béns i drets adquirits van passar a Renat.
D'aquest matrimoni en nasqueren deu fills, tot i que set moriren en la infantesa:
* Joan II de Lorena (1425 -1470), duc de Lorena i rei titular de Nàpols (conegut com a Joan d'Anjou)
* Renat, nascut al 1426, mort jove
* Lluís, marquès de Pont-à-Mousson (1427 -1445)
* Nicolau (1428 -1430)
* Iolanda o Violant (2 de novembre de 1428 -23 de març de 1483), casada el 1445 amb Frederic II de Lorena, comte de Vaudémont i mare de Renat II de Lorena
* Margarida (23 de març de 1429 o 1430-25 d'agost de 1482), casada amb Enric VI, rei d'Anglaterra
* Carles (1431 -1432)
* Isabel, morta jove
* Lluïsa (1436 -1438)
* Anna (1437 -1450)
# Piedras Negras

«Piedras Negras» té aquests significats:
* Piedras Negras (ciutat mexicana), ciutat fronterera del nord-est de Mèxic, a l'estat de Coahuila, situada davant de la ciutat d'Eagle Pass, Texas, Estats Units
* Piedras Negras (jaciment arqueològic), jaciment maia a Guatemala
* Piedras Negras (municipi), municipi a l'estat mexicà de Coahuila de Zaragoza
* Bisbat de Piedras Negras, seu de l'Església Catòlica a Mèxic, sufragània de l'arquebisbat de Monterrey
# Néstor Combin

Néstor Combin (29 de desembre de 1939) és un exfutbolista francès.

## Selecció de França

Va formar part de l'equip francès a la Copa del Món de 1966. En un partit de la Copa Internacional davant el club argentí Estudiantes el 1969, fou colpejat agressivament pels seus rivals.

## Palmarès
### Olympique Lyonnais

* Coupe de France: 1964

### Juventus F.C.

* Coppa Italia: 1964–65

### Torino F.C.

* Coppa Italia: 1967–68

### A.C. Milan

* Copa Intercontinental: 1969

## Referències

* ↑ Profile on French federation official site
* ↑ Agresion al jugador de Milan Nestor Combin (1969) a youtube.com